ஸ்மார்ட்போன் சந்தையில் முன்னிலையில் இருக்கும் பெரும்பாலான நிறுவனங்கள் ஸ்மார்ட் ஸ்பீக்கரை அறிமுகப்படுத்தி விட்ட நிலையில் சாம்சங் மட்டுமே மிச்சம் வைத்திருந்தது. கேலக்ஸி ஹோம் ஸ்மார்ட் ஸ்பீக்கரை அறிமுகப்படுத்தியதன் மூலமாக அந்தச் சந்தையிலும் கால் பதிந்திருக்கிறது. லேட்டா வந்தாலும் லேட்டஸ்ட்டா வருவோம் என்பதை மற்றவர்கள் நம்ப வேண்டும் என்பதால் இந்த ஸ்பீக்கரின் வடிவத்தை முற்றிலும் வித்தியாசமாக வடிவமைத்திருக்கிறது. ஸ்மார்ட் ஸ்பீக்கர்களின் பொதுவான வடிவமைப்பில் இருந்து மாறுபட்டு மூன்று கால்களுடன் தோற்றமளிக்கிறது. எட்டு மைக்ரோபோன்களும், ஆறு ஸ்பீக்கர்களும் இதனுள்ளே பொருத்தப்பட்டிருப்பதனால் இதன் மூலமாக சிறப்பான அனுபவத்தைப் பெற முடியும். கேலக்ஸி ஹோமை "Hey Bixby” என்று அழைப்பதன் மூலமாக இதனைச் செயல்பட வைக்க முடியும். இதன் விலை மற்றும் இதன் விற்பனை பற்றிய தகவல்கள் வெளியாகவில்லை.